

**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330**

**e-mail:** **secretar@tirgumures.ro** **www.tirgumures.ro**

**Nr. 63873**  **din 28.10.2020**

***Data publicării pe site: 28.10.2020***

***ANUNȚ***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

**Proiect de hotărâre privind stabilirea unor locații pentru artă stradală în municipiul Târgu Mureș**

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administra%C5%A3ia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***7.11.2020*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

*Propuneri privind dezbaterea publică referitoare la proiectul de act normativ:* ***„*Proiect de hotărâre privind stabilirea unor locații pentru artă stradală în municipiul Târgu Mureș ”**

 *Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

 *Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***7.11.2020.***

***Pentru informații suplimentare vă stăm la dispoziție la telefon 0265.269571.***

 **p. Secretar general al Municipiului Târgu Mureş,**

 **Director executiv D.J.C.A.A.P.L.**

 **Buculei Dianora-Monica**

**R O M Â N I A** (nu produce efecte juridice)\*

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREȘ**

 **Nr. 59.667 din 08.10.2020**

**Referat de aprobare**

**privind stabilirea unor locații pentru artă stradală în municipiul Târgu Mureș**

 În multe locuri din lume, dar și din România, arta stradală a început să câștige teren, fiind o formă de exprimare modernă. Mai important este însă faptul că arta stradală bine concepută poate contribui la realizarea unor obiective de interes turistic, care să facă mai atractiv orașul Târgu Mureș pentru călătorii din străinătate. Mai mulţi turişti înseamnă şi mai mulţi bani pentru comunitatea locală.

 Arta stradală poate îmbrăca mai multe forme: picturi de mari şi mici dimensiuni, mozaicuri, sculpturi, statui, decorare, mobilier urban şi artă digitală. Toate acestea pot fi realizate atât de elevi şi studenţi la şcolile/universităţile de artă, cât şi de artişti consacraţi, în baza unor atribuiri directe de locaţii sau în baza unor concursuri de proiecte. De asemenea, în cazul elevilor şi studenţilor, anumite lucrări în spaţiul public pot fi tocmai lucrările lor de licenţă sau alte examene. În acest caz câştigul va fi de ambele părţi: operele lor vor avea o largă vizibilitate, iar oraşul va câştiga mai multe lucrări de artă.

 Propun prin prezentul proiect de hotărâre mai multe locaţii pentru artă stradală, care sunt prevăzute în anexa 1.

**CONSILIER LOCAL**

 **RADU BĂLAȘ**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**R O M Â N I A Proiect**

**JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÂRGU MUREŞ**

 **CONSILIER LOCAL**

 **RADU BĂLAȘ**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2020**

**privind stabilirea unor locații pentru artă stradală în municipiul Târgu Mureș**

***Consiliul local municipal Târgu Mureș, întrunit în şedinţă ordinară de lucru****,*

Văzând Referatul de aprobare nr.59.667 din 08.10.2020 a domnului consilier local Radu Bălaş,

Având în vedere raportul de specialitate nr. ............................................

În temeiul prevederilor art. 129, alin. (1) şi alin. (2), litera „c”, alin (7) litera „d”, art. 136 alin. (1) şi art. 139, alin. (1), din OUG nr 57/2019 privind Codul Administrativ:

**H o t ă r ă ş t e:**

**Art. 1.** Se aprobă lista locaţiilor pentru artă stradală, potrivit anexei 1, care face parte integrantă din prezenta hotărâre.

**Art. 2.** Lucrările de artă stradală se vor realiza în urma unor concursuri de proiecte, a depunerii de proiecte culturale sau prin atribuiri directe în cazul elevilor şi studenţilor.

**Art. 3.** Anunţurile privind lucrările de artă stradală vor fi făcute în mass-media locală sau centrală, în mediul on-line şi prin contactarea directă a artiştilor şi grupurilor profesionale.

**Art. 4.** Cu aducerea la îndeplinire a prevederilor prezentei hotărâri se încredinţează Direcţia Activităţi Social-Culturale Patrimoniale și Comerciale, Direcţia Arhitect Şef, Serviciul Public Administraţia Domeniului Public, Direcţia Economică şi Serviciul de Relaţii Publice Interne şi Internaţionale.

**Art. 5**. În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art. 6.** Prezenta hotărâre se comunică la:

* Direcţia Activităţi Social-Culturale Patrimoniale și Comerciale,
* Direcţia Arhitect Şef,
* Serviciul Public Administraţia Domeniului Public,
* Direcţia Economică,
* Serviciul de Relaţii Publice Interne şi Internaţionale,
* Dl. Consilier local Bălaș Radu.

**Contrasemnează,**

**p. Secretarul general al Municipiului Târgu Mureş,**

**Director executiv D.J.C.A.A.P.L.**

**Buculei Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**Anexa 1 a Hotărârii nr\_\_\_\_\_\_\_\_ din \_\_\_\_\_\_\_\_ 2020**

**privind stabilirea unor locații pentru artă stradală în municipiul Târgu Mureș**

**Picturi**

*Picturi de mari dimensiuni:*

Zidul de la urcarea pe strada Pandurilor.

Zidul care înconjoară Gimnaziul „Al. Ioan Cuza”.

Zidurile care alcătuiesc parapeții Turbinei.

Zidul de pe strada Artei.

Trotuar strada Bartok Bela.

Trotuar strada Bolyai.

Trotuar strada Târgului.

Trotuar strada Artei.

Alte trotuare.

Stâlpii de susţinere din Pasajul Pţa Teatrului.

Ghene de gunoi din cartiere.

Podul peste râul Mureș.

Calcane clădiri publice și blocuri (cu acordul asociaţiilor de proprietari).

Mijloace de transport publice.

Scările Serpentina Veche.

Scările Rakoczi (refacere).

Scările Furnica (refacere).

Scările strada Morii (refacere).

Parcul Izvor, strada Moldovei

*Picturi de mici dimensiuni:*

Treceri de pietoni

Porţiuni din trotuare, scuaruri și piețe publice.

Porţiuni din ziduri sau calcane care sunt pe domeniul public sau aparţin municipalităţii.

**Mozaicuri**

Piețe și scuaruri publice.

Scări publice.

Trotuare.

Cetate.

**Sculpturi (statui)**

Piețe și scuaruri publice.

Trotuare.

Cetate.

**Decorare**

Copaci.

Piețe și scuaruri publice.

Trotuare.

Cetate.

**Mobilier urban**

Piețe și scuaruri publice.

Trotuare.